เงินบาทเปิด 32.39/41
ธนาคารกรุงศรีอยุธยา รายงาน เงินบาทเปิด 32.39/41 คาดอ่อนค่าแตะ 32.50 หากสถานการณ์ในประเทศยังร้อนแรง
18 พ.ค. 2553

ธนาคารกรุงศรีอยุธยา รายงาน เงินบาทเปิด 32.39/41 คาดอ่อนค่าแตะ 32.50 หากสถานการณ์ในประเทศยังร้อนแรง
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.39/41 บาท/ดอลลาร์ ปรับตัวแข็งค่าขึ้นจากช่วงท้ายตลาดวานนี้ที่อ่อนค่าไปถึง 32.48 บาท/ดอลลาร์ เนื่องจากตลาดกังวลต่อสถานการณ์การชุมนุมในประเทศ
"เมื่อวานบาทอ่อนไปถึง 32.48/49 ตลาดกังวลต่อการชุมนุมหลังจากที่ ศอฉ.ประกาศให้ม็อบออกนอกพื้นที่ก่อนบ่าย 3 แต่วันนี้ก็เริ่มกลับมาแข็งค่าขึ้น เพราะไม่เกิดเหตุการณ์อะไร" นักบริหารเงิน กล่าว
แนวโน้มเงินบาทที่จริงแล้วควรจะแข็งค่า แต่จากปัญหาการเมืองในประเทศก็จะทำให้เงินบาทปรับตัวอ่อนค่า ซึ่งหากวันนี้สถานการณ์เกิดความรุนแรงมากขึ้นก็มีโอกาสที่เงินบาทจะอ่อนค่าเข้าใกล้ระดับ 32.50 บาท/ดอลลาร์ได้ รวมทั้งต้องติดตามว่าบริษัทจัดอันดับความน่าเชื่อถือจะมีการปรับลดเครดิตประเทศไทยหรือไม่จากสถานการณ์ทางการเมืองในช่วงนี้
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 92.37/39 บาท/ดอลลาร์ ส่วนเงินยูโรอยู่ที่ระดับ 1.2334/2335 ดอลลาร์/ยูโร
นักบริหารเงิน คาดเงินบาทวันนี้จะเคลื่อนไหวอยู่ในกรอบ 32.30-32.50 บาท/ดอลลาร์